recursal/SuperWikiNEXT-32B huggingface dataset:
**צ'ארלס הנרי לואיס** (אנגלית: **Charles Henry Lewis**;‏ 15 באוגוסט 1886–1967) היה כדורגלן אנגלי.

קריירה
------

לואיס נולד בשכונת פלאמסטיד שבלונדון, ולפני שחתם בוולוויץ' ארסנל במאי 1907 הוא שיחק בקבוצות הנוער של אלת'האם ומיידסטון יונייטד. לואיס היה חלוץ בעל יכולת גבוהה, והוצב ברוב עמדות ההתקפה האפשריות במערך המשחק של ארסנל, כולל חלוץ חוד וקיצוני. הופעת הבכורה שלו הייתה רק במשחק מול סנדרלנד ב-28 בדצמבר 1907, ולמרות זאת הוא סיים את העונה עם שמונה שערים, אחד פחות מפיטר קייל.

במשך שתי העונות הבאות הוא היה שחקן הרכב קבוע. אולם, בנוסף לכך שהמועדון נאבק על מקומו בליגה הראשונה (כולל הימנעות ברגע האחרון מירידה בעונת 1909/1910) הוא נאלץ לשחרר את שחקניו הטובים ביותר בגלל בעיות כלכליות קשות. המועדון סיים את עונת 1912/1913 במקום האחרון עם 18 שערי ליגה, כאשר לואיס ביחד עם פט פלנגן היה מלך שערי הקבוצה עם ארבעה בלבד.

בתקופה זו תפקידו העיקרי של לואיס היה לשמש כמחליף; הוא הבקיע מעט שערים בעקבות היכולת הלא טובה של שחקני ההתקפה בארסנל. הוא נשאר נאמן למועדון (שבינתיים עבר לאצטדיון הייבורי ושינה את שמו ל"הארסנל"), כולל בתקופה שבה נאבק על העלייה בחזרה לליגה הבכירה. שיא הקריירה של לואיס נקטע בעקבות פריצת מלחמת העולם הראשונה; למרות שהוא השתתף בחלק מהמשחקים הלא-רשמיים שנערכו בזמן המלחמה, בתקופה שלאחר תום הקרבות וחזרת ארסנל לליגה הבכירה (1919) הוא כבר היה בן 33. בעונת 1919/1920 הוא השתתף בחמישה משחקי ליגה, ולאחר מכן עבר לשחק בקבוצת המילואים של ארסנל.

לואיס עזב את ארסנל ב-1921, לאחר שהשתתף ב-220 משחקים והבקיע 34 שערים. לפני פרישתו הוא שיחק במועדון הכדורגל מרגייט.

לאחר פרישתו ניהל חנות בפלאמסטד במשך שנים רבות.

לקריאה נוספת
------------

* ג'ף האריס וטוני הוג, Arsenal Who's Who,‏ Independent UK Sports,‏ 1995 (מסת"ב 1-899429-03-4)
**קונצ'ורפטור** (שם מדעי: *Conchoraptor*; משמעות השם: "שודד קונכיות") הוא סוג של דינוזאור בעל מקור קשיח אשר חי בסוף הקרטיקון במדבר גובי שבמונגוליה לפני 70-66 מיליון שנה ונכחד בהכחדת הקרטיקון הגדולה.

מאפיינים
--------

אובירפטור זה הגיע לאורך 1-2 מטר בלבד ובניגוד לחבריו למשפחה הוא היה חסר כיפה גדולה לראשו. הוא היה בעל מקור קרני דמוי-תוכי וחסר שיניים שאיתו כנראה פיצח בחוזקה צדפות ורכיכות נוספות. הגוף עצמו היה בעל עצמות רכות יותר והוא היה בעל זרועות ארוכות ורגליים ארוכות. כמה חוקרים סברו שסוג זה היה פרט של אובירפטור צעיר שעדיין לא גידל כיפה מושלמת אך דעה זו נשללה.

באותה תקופה בה חי המדבר המונגולי היה לח בהרבה וזרמו בו נהרות קדומים, בהם אולי היו מיני רכיכות. בנוסף חיו בהם מיני דינוזאורים צמחוניים גדולים כמו הזאורולופוס, טרכיאה וסאיצ'נייה, טרודוניים ודרומאוזאוריים מהירים וטורפים גדולים כמו הטרבוזאורוס והאליוראמוס. כל אלה נכחדו לפני 66 מיליון שנה.

בתרבות
------

דינוזאור זה הופיע במשחק פארק היורה 3: בניית פארק.

קישורים חיצוניים
----------------

ויקישיתוף מדיה וקבצים בנושא **קונצ'ורפטור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
אורסטן מפצלי האלום משלהי הקמבריון באנדרדרום (Andrarum) בדרום שוודיה
**הפאונה של האורסטן** (**Orsten Fauna**) הם אורגניזמים מאובנים שהשתמרו בצורה יוצאת דופן באנתרקוניט, סוג של אבן גיר ביטומנית בגוון שחור עד אפור הקרוי בשוודית אורסטן, ונתגלו בלאגרשטטן בדרום שוודיה. המאובנים מתוארכים משלהי השלב השלישי של הקמבריון (סביב 514 למ"ש), תחילת השלב הרביעי ועד הפורונגיאן (Furongian, שלהי הקמבריון עד 485 למ"ש), בייחוד בקינקולה (Kinnekulle) ועל האי אלנד, כולם בשוודיה.

האתר הראשוני נתגלה ב-1975 על ידי הפלאונטולוג הגרמני קלאוס מילר (Klaus Müller) ועוזריו בווסטריטלנד (Västergötland) בדרום שוודיה, משמר באופן יוצא דופן אורגניזמים בעלי גוף רך, ואת הפגיות שלהם, שנשמרו בשלושה ממדים, מבלי שנדחסו. האורגניזמים התאבנו בזרחות ובסיליקטים, ולכן הקוטיקולה הכיטינית העדינה, והחלקים הרכים אינם מושפעים מחומצות הפעולות על נודולות אבן הגיר שבתוכן שרדו המאובנים. החומצות ממיסות את אבן הגיר, וחושפות את המיקרו מאובנים בתהליך שחזור המכונה "צריבת חומצה". על מנת לחלץ את המאובנים המיסו בחומצה יותר מטון וחצי של אבן הגיר אורסטן במעבדה מיוחדת בבון, שעברה אחר-כך לאולם. את השארית סורקים במיקרוסקופ אלקטרונים.

הפאונה של האורסטן קידמה את ההבנה של הפילוגנטיקה של בעלי החיים והאבולוציה, בייחוד בקרב פרוקי-הרגליים, בחלקו תודות לשימור הייחודי של הפגיות. אתרי האורסטן חושפים מאובנים של בעלי החיים קטנים העתיקים ביותר שחיו על קרקעית הים. בפעם הראשונה התגלו מאובנים של דובוני מים, וכנראה תולעים חופשית מתת-מחלקת ה-*Pentastomida*.

השכבות מהקמבריון כוללות פצלים של אלום בנודולות אבן גיר (תצורת פצלי אלום), שמשערים כי הם תוצרים של בית גידול עני בחמצן של קרקעית הים של מדף יבשת בעומקים שבין 50 ל-100 מטרים. הקרקעית הייתה עשירה בבלית אורגנית, שיצרה אזור בוצי רך עם הפתתה (Flocculation) בשכבת פני השטח.

מאובנים נוספים של בעלי חיים באורסטן נתגלו בנבדה, מזרח קנדה, אנגליה, פולין, סיביר, הרפובליקה העממית של סין והטריטוריה הצפונית של אוסטרליה.

קישורים חיצוניים
----------------

ויקישיתוף מדיה וקבצים בנושא **הפאונה של האורסטן** בוויקישיתוף

ביאורים
-------

1. ↑  תולעים מודרניות מתת-מחלקה זו הם טפילים פנימיים של מרבית בעלי החוליות המודרניים.
2. ↑  הפיזור של פיריט באבן הגיר, יחד עם התכולה האורגנית מציינים רמת חמצן שמנעה ריקבון נורמלי

הערות שוליים
------------

1. ↑  Maas, A.; Mayer, G.; Kristensen, R. M.; Waloszek, D. (2007). "A Cambrian micro-lobopodian and the evolution of arthropod locomotion and reproduction". *Chinese Science Bulletin*. **52** (24): 3385. doi:10.1007/s11434-007-0515-3.
2. 1 2  C.O.R.E. Örsten site
3. ↑  Waloszek, Dieter (19 בפברואר 2016). "'Orsten' on World-Wide Scale". Center of 'Orsten' Research and Exploration. `{{cite web}}`:  (עזרה)
**הפארק האולימפי בארה** (בפורטוגזית: **Parque Olímpico da Barra**) הוא מתחם ספורט הממוקם בשכונת בארה דה טיז'וקה הממוקמת בעיר ריו דה ז'ניירו שבברזיל. חלק ממתקני המתחם היו מתקנים זמניים.

אתרי ספורט
----------

**מרכז האימונים האולימפי של ריו דה ז'ניירו**

3 אולמות המחוברים זה לזה אולם 1 - אירח את תחרויות הכדורסל והרוגבי נכים (16,000 מקומות לאחר המשחקים מכיל 5,000) אולם 2 - אולם זמני אירח את תחרויות הג'ודו היאבקות והבוצ'יה (10,000 מקומות) אולם 3 - גם אולם זמני אירח את תחרויות הסייף טאקוונדו והג'ודו נכים (10,000 מקומות)

**ארנה דו פוטורו**

אולם זמני שאירח את תחרויות הכדוריד והכדורשער. לאחר המשחקים חלקים מהאולם התמחזרו לבניית 4 בתי ספר בריו דה ז'ניירו (12,000 מקומות)

**פארק הגולף בשדרת האמריקות**

פארק גולף שבמהלך המשחקיים האולימפיים אירח את תחרויות הגולף ולכבוד המשחקים האולימפיים נבנו 20,000 מקומות זמניים

**ולודרום בארה**

ולודרום שנבנה לכבוד המשחקים הפאן-אמריקאיים. ב-2007 נהרס ונבנה מחדש. במהלך המשחקים האולימפיים אירח את תחרויות האופני מסלול באולימפיאדה ובמשחקים הפארולימפיים (5,000 מקומות)

**מרכז הטניס האולימפי**

מרכז טניס שנבנה עבור המשחקים האולימפיים אירח את תחרויות הטניס והכדורגל נכים 5 שחקנים (18,000 מקומות)

**מרכז ספורט המים מריה לנק**

נבנה לכבוד המשחקים הפאן-אמריקאיים אירח את תחרויות הצלילה והכדורמים (5,000)

**אצטדיון ספורט המים האולימפי**

אצטדיון שחייה אשר אירח את תחרויות השחייה והכדורמים (15,000 מקומות)

**אולימפיק ארנה ריו**

אירח את תחרויות ההתעמלות וכדורסל הנכים (12,000 מקומות)

**מרכז הכנסים ריוסנטרו**

ארבעה אולמות הצמודים זה לזה אירחו את תחרויות הרמת מהשקולות (6,500 מקומות), בדמינטון (6,500 מקומות), טניס שולחן (7,000 מקומות) אגרוף (9,000 מקומות)

**כפר אולימפי**

 ערך מורחב – **הכפר האולימפי באולימפיאדת ריו דה ז'ניירו**  

גם הכפר האולימפי המשמש למגורי ספורטאים ומאמנים הוקם סמוך למרכז הכנסים ריוסנטרו הסמוך לקומפלקס הספורט. גם מרכז התקשורת הוקם בשולי קומפלקס הספורט בריוסנטרו. רכבת תחתית חדשה וכן כבישים מחברים את קומפלקס הספורט לחלקים אחרים בעיר.

גלריה
-----

* מרכז האימונים האולימפי של ריו דה ז'ניירומרכז האימונים האולימפי של ריו דה ז'ניירו
* ארנה דו פוטורוארנה דו פוטורו
* מרכז ספורט המים מריה לנקמרכז ספורט המים מריה לנק
* אצטדיון ספורט המים האולימפיאצטדיון ספורט המים האולימפי
* מרכז הטניס האולימפימרכז הטניס האולימפי
* ריו אולימפיק ארנהריו אולימפיק ארנה
* ולודרום בארהולודרום בארה
* ריוסנטרוריוסנטרו
* פארק הגולף בשדרה האמריקאיתפארק הגולף בשדרה האמריקאית

קישורים חיצוניים
----------------

ויקישיתוף מדיה וקבצים בנושא **הפארק האולימפי בארה** בוויקישיתוף

| מתקני אולימפיאדת ריו דה ז'ניירו |
| --- |
| 

|  |
| --- |
| 

לחצו על המיקום המתאים במפה לניווט |

 |
**יאנוס לאסקריס** (ביוונית: **Ἰᾶνoς Λάσκαρις**; באיטלקית: **Giovanni Lascari**, נולד סביב שנת 1445 בקונסטנטינופול; מת ברומא ב-7 בדצמבר 1535), המכונה גם יאנוס רינדאקינוס, על שם עיר מוצא משפחתו, רינדאקוס, באסיה הקטנה, היה מלומד יווני הומניסט ידוע שפעל באיטליה.

ביוגרפיה
--------

בשנת 1453, לאחר כיבוש קונסטנטינופול על ידי צבא האימפריה העות'מאנית, נלקח לאסקריס בן ה-8 לפלופונסוס שהיה עדיין בשלטון נוצרי. ב-1460, לאחר שגם הפלופונסוס נכבש על ידי העות'מאנים, עבר לכרתים. כבר בצעירותו הגיע לוונציה, ושם פגש את בסאריון שנעשה פטרונו ומימן את לימודי הלטינית שלו באוניברסיטת פדובה.

כשבסאריון מת, לורנצו דה מדיצ'י, שליט פירנצה שנודע כפטרון של אמנים הומניסטיים רבים, הזמין את לאסקריס לפירנצה, שם החל להרצות ביוונית על כתביהם של תוקידידס, דמוסתנס, סופוקלס והאנתולוגיה היוונית לשירים ליריים. לורנצו שלח אותו פעמיים ליוון כדי לחפש כתבי יד נדירים. בפעם השנייה (1492) לאסקריס הביא איתו לפירנצה יותר ממאתיים כתבי יד מספריית מנזרי הר אתוס.

באותה השנה הנזיר הרדיקלי ג'ירולמו סבונרולה עלה לשלטון בפירנצה, לורנצו מת ולאסקריס עזב את העיר ועבר לשירותו של מלך צרפת ששלח אותו לשמש כשגריר בוונציה בין השנים 1503 ו-1508. במהלך שהותו שם הוא נעשה חבר ב"אקדמיה אלדינה", אקדמיה הומניסטית של אלדו מנוציו, שהיה גדול המדפיסים באיטליה של המאה ה-16, והתמקד בכתבים יוונים ובתרבות ההלניסטית. בין השנים 1513 ל-1518 התגורר ברומא בתקופתו של האפיפיור לאו העשירי, הראשון מבית מדיצ'י, אליה חזר למשך שנתיים ב-1523.

הוא סייע למלכי צרפת לואי השנים עשר ולפרנסואה הראשון (שהביא את הרנסאס האיטלקי לצרפת) להקים ספרייה מלכותית.

בין כתבי היד שלאסקריס הדפיס לראשונה היו: האנתולוגיה היוונית, כתביהם של הומרוס, פורפיריוס, לוקיאנוס, וארבעה מחזות של אוריפידס.

על קברו נכתב:

ΛΑΣΚΑΡΙΣ ΑΛΛΟΔΑΠΗ ΓΑΙΗ ΕΝΙΚΑΤΘΕΤΟ ΓΑΙΗΝ, ΟΥΤΙ ΛΙΗΝ ΞΕΙΝΗΝ, Ω ΞΕΝΕ, ΜΕΜΦΟΜΕΝΟΣ. ΕΥΡΕΤΟ ΜΕΙΛΙΧΙΗΝ. ΑΛΛ' ΑΧΘΕΤΑΙ ΕΙΠΕΡ ΑΧΑΙΟΙΣ. ΟΥΔ' ΕΤΙ ΧΟΥΝ ΧΕΥΕΙ ΠΑΤΡΙΣ ΕΛΕΥΘΕΡΙΟΝ.
"לאסקריס בארץ זרה עזב את בשרו, והוא לא מאשים אותה (את הארץ) על זרותה הרבה, הוא אדם זר. הוא גילה שהיא מתוקה. אבל הוא דואג לאגאים (היוונים), כיוון שארצם לא מכסה אותם בעפר חופשי."

קישורים חיצוניים
----------------

ויקישיתוף מדיה וקבצים בנושא **יאנוס לאסקריס** בוויקישיתוף
* יאנוס לאסקריס, באתר אנציקלופדיה בריטניקה (באנגלית)
* יאנוס לאסקריס, באתר Oxford Reference (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007432267505171
* BNE: XX1310354
* BnF: cb133223046 (data)
* GND: 100939503
* ICCU: BVEV033185
* ISNI: 0000 0000 7973 0129
* LCCN: no2002080459
* MGP: 131541
* NKC: ola2011646120
* NLG: 175137
* NTA: 082780536
* RERO: 02-A000102759
* SELIBR: 379333
* SNAC: w6wj6bs4
* SUDOC: 098799924
* VcBA: 495/250
* VIAF: 32142389
* WorldCat: lccn-no2002080459

 |
**חורבת ענים העליונה**
(למפת צפון הנגב מוגדלת)חורבת ענים העליונה**חורבת ענים העליונה**(למפת צפון הנגב רגילה)חורבת ענים העליונה**חורבת ענים העליונה**(למפת ישראל רגילה)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**חורבת ענים העליונה**חורבת ענים העליונה**(למפת ישראל מוגדלת)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**חורבת ענים העליונה**חורבת ענים העליונה**
**חורבת ענים העליונה** (בערבית: **ח'רבת ע'ווין אל פוקא**) הוא אתר ארכאולוגי מצפון-מזרח להתנחלות שני בדרום הר חברון, שמנציח את קיומו של יישוב נוצרי מתקופת המשנה והתלמוד. האתר קרוי על שמו של יישוב קדום מתקופת ההתנחלות בשם ענים. חלק מהאתר מצוי בתחום תוכנית בניין העיר של שני.

מקור השם
--------

בסביבת החורבה נמצאים מתקנים חקלאיים, בורות מים, גדרות צאן, בית קברות ושרידי בית כנסת. בראש הגבעה נמצאו שרידי מצודה מתקופת הברזל. מיקומה הגאוגרפי והממצא הקרמי שנתגלה בה הביאו לזיהויה עם **עָנִים** המקראית. "ענים" כלולה בתחום נחלת שבט יהודה לפי ספר יהושע: "וַעֲנָב וְאֶשְׁתְּמֹה וְ**עָנִים**".

אוסביוס מקיסריה בן המאה ה-4 כלל את "ענים" בין יישובי דרומא, והבחין בין שני חלקיה של העיר: האחד מכונה "כפר גדול של יהודים", ומיקומו המשוער הוא "ח'רבת ע'ווין א-תחתא" (התחתונה); והשני מתואר כ"כפר אחר עניא סמוך לראשון, היום הוא כולו נוצרים הוא למזרח הראשון", ומיקומו המשוער הוא "ח'רבת ע'ווין אל-פוקא (העליונה), צפונית מזרחית ליישוב לשני. חלוקה זו, בין ענים התחתונה והעליונה, התקיימה גם בתקופת המקרא, ועדות לכך נמצאת בחרסי ערד, שם נזכרים (בכתיב חסר): **ענים תחתנם** ו**עלינם**.

הבנייה הבלתי חוקית באתר הארכאולוגי חורבת ענים העליונה. ע'ווין אל פוקא.

בנייה פלסטינית בלתי חוקית באתר
------------------------------

בשנת 2016 הוקמו באתר בית ספר ומסגד בתוך הפוליגון של האתר הארכאולוגי, על אדמות מדינה שבשטח "הקו הכחול" של ההתנחלות שני. הפלסטינים הגישו בקשה לקבלת היתר, אך זו נדחתה. באוקטובר 2016 הוציאו רשויות האכיפה צו הריסה למבנה בית הספר. הם הגישו ערר על דחיית הבקשה להיתר, והערר נדחה.

לאחר מכן הגישו בקשה לקבלת פטור מהיתר, וגם בקשה זו נדחתה. הפלסטינים הגישו עתירה לבג"ץ בדרישה למנוע את הריסת המבנה. בג"ץ נתן צו ארעי המונע את ההריסה. בספטמבר 2018 נמחקה העתירה בהסכמה, ונכון לשנת 2021 בית הספר הבלתי חוקי עומד על תילו.

ראו גם
------

* חורבת ענים התחתונה
* הרס אתרי מורשת ישראלית

קישורים חיצוניים
----------------

* מוטי היימן, סקר היישוב ענים העליונה

הערות שוליים
------------

1. ↑  ספר יהושע, פרק ט"ו, פסוק נ'.
2. ↑  שמואל אחיטוב, **אסופת כתובות עבריות**, הוצאת מוסד ביאליק, 1992, עמ' 82-81.
3. ↑  מתוך דו"ח בתי ספר בלתי חוקיים של הרשות הפלסטינית. עמ' 43-46
אין לבלבל עם אין לבלבל ערך זה עם הערך "חורבת מדרס".

**חורבת מדרסה** הוא אתר ארכאולוגי קטן הנמצא בקצה שכונת גבעת רם בכרמיאל ממערב לחורבת כברה. החורבה כוללת בתוכה כ-56 מערות ובורות מים תת-קרקעיים. בחורבה התגלו מחילות מסתור שנחפרו בתקופת מרד בר כוכבא.

במחקר על אתרים נוצריים באזור כרמיאל נחשבה חורבת מדרסה כאחד מכמה מנזרים כפריים שנבנו סביב אתר מרכזי ששכן בחירבת בתה.

ממצאים
------

בשנת 2014 נערכו חפירות וליד החורבה נחשף כבשן סיד בן ימינו.

בצפון המבנה התגלו שרידים קטנים של רצפת אבנים, הניגשת אל הקיר הצפוני של המבנה. במבנה התגלתה כמות קטנה של שברי כלי חרס, וביניהם קערות וקנקנים. בריבוע הדרומי של החפירה התגלה משטח סלע, ובו נחשפו כמה תעלות חצובות וסימני חציבה. על משטח הסלע ובקצהו נתגלו הרבה שברי כלי חרס, הכוללים בעיקר קנקנים, סירי בישול וקערות. בחפירה התגלו קנקנים שיוצרו בבית היוצר בחירבת בתה, הנמצאת קילומטרים אחדים מהאתר בנוסף נחשף מבנה, ובו נחשפו רעפים ונתגלו גם שברי חלון מלבני, המלמדים שהמבנה היה מקורה או שהייתה בו קומה שנייה  וגם על קיומה של כנסייה סמוכה. המבנה שנחשף באתר הוא חלק ממנזר, שנפגע בחלקו המערבי. בזכות הממצא, לרבות הרעפים, ואריחי השיש נראה שהמבנה שימש למגורים.

בחודשים ינואר ופברואר 2014 נערכה חפירת הצלה, מטעם רשות העתיקות, לקראת הרחבת השכונה. בחודש מאי 2015 נערכה חפירת הצלה נוספת לאחר שנפגעו שרידים עתיקים בהצבת עמוד חשמל. בגלל הפגיעה באתר נוצר חתך, ובו נמצאו שרידי קירות המושתתים על הסלע.

מעל החתך נפתחו 2 ריבועי חפירה, ושם נחשפו שלושה בורות מים, שרידי מתקנים, גת, קיר המגביל את האתר ממזרח, שרידי מבנים, שרידי עמודים, אבני פסיפס לבנות ולוחות אבן, רובם מגיר והשאר משיש.

קישורים חיצוניים
----------------

*

הערות שוליים
------------

1. ↑  טיול קצר בחורבת מדרס, באתר www.mapa.co.il
2. 1 2  גיליון 128 לשנת 2016חורבת מדרסה, באתר www.hadashot-esi.org.il
אין לבלבל עם אין לבלבל ערך זה, העוסק במונח אפידימיולוגי, עם הערך "אנדמיות (ביולוגיה)", העוסק במאפיין טקסונומי.
באפידמיולוגיה, הדבקה נחשבת **אנדמית** (באנגלית: **endemic**) בתוך אוכלוסייה כאשר היא נשמרת בקביעות ברמה בסיסית באזור גאוגרפי ללא קלט חיצוני. לדוגמה, אבעבועות רוח הן אנדמיות (במצב יציב) בבריטניה, אך מלריה אינה. מדי שנה מדווחים על מקרים מסוימים של מלריה בבריטניה, אך אלה אינם מובילים להעברה מתמשכת באוכלוסייה בגלל היעדר וקטור מתאים (יתושים מהסוג אנופלס). אומנם מקובל לומר כי איידס הוא "אנדמי" במדינות רבות באפריקה, מה שאומר שהוא קיים באזור, אך זהו שימוש במילה בצורתה האטימולוגית, ולא האפידמיולוגית. מספר מקרי האיידס באפריקה הולכים וגדלים, ולכן המחלה אינה במצב יציב אנדמי. בכל אופן, את התפשטות האיידס באפריקה יש לכנות אפידמיה.

כדי שזיהום המתבסס על העברה בין אדם לאדם יהיה אנדמי, כל אדם שנדבק במחלה חייב להעביר אותו לאדם אחר אחד בממוצע. בהנחה שמדובר באוכלוסייה רגישה לחלוטין, פירוש הדבר שמספר ההתרבות הבסיסי (R0) של הזיהום חייב להיות שווה 1. באוכלוסייה בה יש אנשים חסינים, מספר ההתרבות הבסיסי כפול שיעור האנשים הרגישים באוכלוסייה (*S*) חייב להיות 1. זה לוקח בחשבון את ההסתברות שכל אדם שאליו המחלה עלולה להיות מועברת רגיש אליה, ובעצם מבטל את המגזר החסין של האוכלוסייה. לכן, כדי שמחלה תהיה ב**מצב יציב אנדמי** המצב צריך להיות:

{\displaystyle R\_{0}\times S=1}
באופן זה, הזיהום לא דועך וגם מספר האנשים הנגועים אינו גדל באופן אקספוננציאלי אך הזיהום אמור להיות במצב יציב אנדמי. זיהום שמתחיל כאפידמיה גם ידעך בסופו של דבר (עם אפשרות שהוא יתפרץ מחדש בצורה מחזורית הניתנת לחיזוי באופן תאורטי) או יגיע למצב יציב אנדמי, תלוי במספר גורמים, ביניהם ארסיות המחלה (כמה היא אלימה) ואופן ההעברה שלה.

אם מחלה נמצאת במצב יציב אנדמי באוכלוסייה, היחס לעיל מאפשר לנו לאמוד את ה-R0 (פרמטר חשוב) של זיהום מסוים. זה בתורו יכול להיות מוזן למודל מתמטי למגפה.

ראו גם
------

* זיהום (רפואה)
* מגפה
* פנדמיה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אנדמיה** |

הערות שוליים
------------

1. ↑  "Principles of Epidemiology in Public Health Practice, Third Edition An Introduction to Applied Epidemiology and Biostatistics". Centers for Disease Control and Prevention. נבדק ב-19 באפריל 2018. `{{cite web}}`:  (עזרה)
2. ↑  "HIV and AIDS in East and Southern Africa regional overview". *AVERT* (באנגלית). 20 ביולי 2015. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00563577

 |
**חוסר של האנזים MTHFR** הוא מחלה תורשתית נפוצה באוכלוסייה.

הפגם הגנטי
----------

הקשר בין האנזים MTHFR לבין תחלואה התגלה לראשונה בשנת 1972. נחקרו אנשים בעלי רמה גבוהה של הומוציסטאין בשתן, ונמצא אצלם רמת פעילות נמוכה של האנזים MTHFR. הגן התגלה בשנת 1994, בכרומוזום מספר 1.

קיימות מספר מוטציות, כולן בהורשה אוטוזומית דומיננטית מסוג דומיננטיות חלקית.

שכיחות הפגמים בגן - משתנה בין אוכלוסיות שונות בעולם. המוטציה השכיחה ביותר - אלל C677T, נמצאת בין 1% ל-44% בקבוצות אתניות שונות בעולם.

באופן גס כ-שליש מהגנים בעולם נושאים את האלל הזה. לכן ברוב הקבוצות האתניות בעולם כ-10% מהאוכלוסייה הם הומוזיגוטים לאלל הפגום C677T, וכ-40% הם הטרוזיגוטים.

תופעות קליניות
--------------

התופעות הקליניות שכיחות הרבה יותר בקרב הומוזיגוטים לאלל הפגום, אך ניתן להבחין בהן גם בקרב הטרוזיגוטים.

רמות גבוהות של הומוציסטאין ושל מתיונין בדם ובשתן (שני חומרים שלא אמורים כמעט להופיע למי שאיננו סובל מהפגם הגנטי).

עקב כך קרישיות יתר (תרומבופיליה Thrombophilia), הגורמת לשיעור גבוה של מחלות קרדיו-ווסקולרית, ולנשים הרות - שיעור גבוה של הפלות טבעיות. כמו כן שיעור גבוה של תסמונת התעלה הקרפלית.

**במקרים קשים**, בהם רמת פעילות האנזים MTHFR היא פחות מ-20% מהנורמה, עלולות להיגרם תופעות שונות ברמות חומרה שונות ובגילאים שונים, החל מעיכוב בהתפתחות הפיזית והשכלית, ועד לפיגור שכלי והפרעות פסיכיאטריות שונות, ואף סכיזופרניה. לעיתים הפרעות מוטוריות והתכווצויות אפילפטיות.

**פגמים מולדים**: שיעור מעל הרגיל של פגמים בתעלה העיצבית כגון ספינה ביפידה, וכן מומים כמו שפה שסועה, חך שסוע.

אבחנה
-----

שלב א. בדיקת רמת הומוציסטאין בדם. אם הרמה גבוהה - מעבר לשלב הבא.

שלב ב. בדיקת רמת פעילות של האנזים MTHFR על גבי תאי דם או פיברובלסטים. אם הרמה נמוכה - מעבר לשלב הבא.

שלב ג. בדיקת הגנים.

מי שהתגלה אצלו חסר של MTHFR - יש לבדוק את כל הקרובים לו קרבת-דם.

טיפול
-----

מתן של פולאט. 

בנוסף - כמות גדולה של ויטמין B6 ושל ויטמין B12.

לנשים מומלץ להימנע מנטילת גלולות נגד הריון (שהן גורם סיכון לקרישיות יתר).

לקריאה נוספת
------------

* אבחון וטיפול בחסר של MTHFR
* אללים בגן של ה-MTHFR ופגמים מולדים

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**המלט הקלינגוני** (באנגלית: **The Klingon Hamlet** או בשמו המלא: **The Tragedy of Khamlet, Son of the Emperor of Qo'noS**) הוא תרגום של המחזה המלט של שייקספיר לקלינגונית, שפה מתוכננת שהופיעה בסדרת הטלוויזיה מסע בין כוכבים. 

תהליך התרגום לקלינגונית על ידי ניק ניקולאס ואנדרה סטרנדר ארך מספר שנים. הרעיון לתרגום הועלה בעקבות הסרט מסע בין כוכבים 6: הארץ הלא נודעת, כאשר הקנצלר הקלינגוני גורקון אמר "אתם עדיין לא חוויתם את שייקספיר עד שקראתם אותו בגרסה הקלינגונית המקורית" ("You have not experienced Shakespeare until you have read him in the original Klingon"), ועל פי טענתו, שייקספיר הוא בעצם קלינגוני שחיי במאה ה-22 באימפריה הקלינגונית. 

הגרסה הקלינגונית מתרחשת במאה ה-22 ועוסקת בחמלט, בנו של הקיסר של קחונוס, כוכב הבית הקלינגוני. בעקבות כך, הגרסה קצת שונה מהגרסה המקורית, בכך שצרפת הוחלפה ברומולאנים, וגם קצת אמירות שונו כדי להתאים לתקופה ולתרבות הקלינגונית, אך השאר נשארו כמו שהם. לדוגמה, להיות או לא להיות תורגם ל-"'taH pagh taHbe", אבל באותה סצנה, הציטוט "הארץ הלא נודע, העתיד" שונה ל"לאחר המוות" במקום "העתיד".

קישורים חיצוניים
----------------

*
**המלין** (באנגלית: **Hamlin**; במקור נקראה: **Hamline**, "המליין") היא עיירה בנפת לינקולן, וירג'יניה המערבית, ארצות הברית. העיירה שוכנת לאורך גדת נהר מאד. במפקד האוכלוסין של 2010, נרשמו בעיירה כ-1,142 תושבים. העיירה היא מושב המחוז של נפת לינקולן. המלין היא חלק מאזור המטרופולין האנטינגטון-אשלנד, (MSA). נכון למפקד האוכלוסין של 2010, מנה ה-MSA אוכלוסייה של כ-287,702 נפש. מפקד חדש מ-28 בפברואר 2013 הגדיל את שיעור האוכלוסייה ל-363,000.

היסטוריה
--------

העיירה הוקמה בשנת 1833 על ידי חוק של האספה הכללית של וירג'יניה. המלין נקראה על שמו של הבישוף ליאונידס לנט המלין מהכנסייה המתודיסטית.

ממשל
----

המלין מנוהלת על ידי חמישה חברי מועצה, ראש עירייה ומקליט[דרושה הבהרה]. ראש העיר, המקליט וחברי המועצה נבחרים לכהונה של ארבע שנים.

גאוגרפיה
--------

בהתאם ללשכת מפקד האוכלוסין של ארצות הברית, שטחה של המלין הוא כ-1.55 ק"מ רבועים.

### אקלים

האקלים באזור זה מאופיין בטמפרטורות גבוהות יחסית ובמשקעים בחלוקה שווה לאורך כל השנה. על פי מערכת סיווג האקלים של קופפן, להמלין יש אקלים סובטרופי לח.

| **אקלים בהמלין, מערב וירג'יניה** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורה יומית מרבית ממוצעת (C°) | 6.7 | 8.3 | 13.3 | 20 | 25 | 28.9 | 30.6 | 30 | 27.2 | 21.7 | 14.4 | 8.3 | 19.4 |
| טמפרטורה יומית מזערית ממוצעת (C°) | -6.1 | -5 | -1.1 | 3.9 | 9.4 | 14.4 | 16.7 | 16.1 | 11.7 | 4.4 | -0.6 | -4.4 | 5 |
| משקעים ממוצעים (מ"מ) | 83.8 | 78.7 | 101.6 | 88.9 | 114.3 | 99.1 | 127 | 96.5 | 81.3 | 68.6 | 81.3 | 86.4 | 1,107.4 |
| מקור: Hamlin, West Virginia Travel Weather Averages (Weatherbase), Weatherbase |

אנשים ידועים
------------

* סטפני טאקר – שופטת פדרלית
* לויד ג'קסון – פוליטיקאי
* ג'ון פרידמור – תעשיין
* צ'אק ייגר – טייס ניסוי

קישורים חיצוניים
----------------

ויקישיתוף מדיה וקבצים בנושא **המלין** בוויקישיתוף

הערות שוליים
------------

1. ↑ . (PDF)
**המלחמות השלזיות** (בגרמנית: **Schlesische Kriege**) היו סדרת מלחמות בין פרוסיה לבין אוסטריה ובעלות בריתן השונות על השליטה בשלזיה. מלחמות שלזיה היו חלקים מתוך מלחמת הירושה האוסטרית ומלחמת שבע השנים.

רקע
---

לא ניתן להצביע על אירוע מסוים כגורם להצתת המלחמה, אך כקאזוס באלי, ניתן למנות את תביעות פרוסיה על חלקים משלזיה, כחלק משושלות בנות מאות שנים שלה, ושיקולי ריאל-פוליטיק כמו גם גורמים גיאו-אסטרטגיים ששיחקו תפקיד בגרימת הסכסוך. הסנקציה הפרגמטית של 1713 (תקנה שהתירה לבנות לירש את נכסי אימפריית הבסבורג, והייתה מיועדת להבטיח את ירושתו לבתו מריה תרזה) סיפקה הזדמנות לפרוסיה להתחזק ביחס ליריבות אזוריות כמו סקסוניה ובוואריה.

המלחמה השלזית הראשונה (1740 - 1742)
-----------------------------------

כחלק ממלחמת הירושה האוסטרית, נלחמו פרוסיה ואוסטריה על השליטה בשלזיה, מלחמה שקיבלה את השם "המלחמה השלזית הראשונה".

המערכה כולה ארכה חודשיים, במהלכם כבשה פרוסיה את שלזיה, חלק מהממלכה הצ'כית של האימפריה האוסטרית. ב-1741 הביסו הפרוסים את האוסטרים בקרב מולוויץ סמוך לעיר בז'ג (כיום בתחומי פולין). בהסכם ברסלאו (אנ') ב-1742 הועבר רוב שטחה של שלזיה לבעלותה של פרוסיה, ושטח זה הפך לפרובינציה שלזית בגרמניה.

החלק הדרומי של שלזיה (שבשטחו נמנו בין היתר הערים צישין, אופבה וקרנוב) נשאר תחת שליטה אוסטרית ונקרא "שלזיה הבוהמית", וב-1849 שונה השם ל"שלזיה האוסטרית". חלקים מסוימים משלזיה הפולנית לא היו מעורבים במלחמה זו.

הסכם ברסלאו (1742)
------------------

ב-1742 הסתיימה המלחמה השלזית הראשונה במסגרת הסכם שלום שנקרא "הסכם ברסלאו", בו סוכם ששטחה של שלזיה יחולק בין פרוסיה, פולין ואוסטריה.

המלחמה השלזית השנייה (1744 - 1745)
----------------------------------

ב-1744 פתחה אוסטריה במלחמה במטרה לכבוש בחזרה את השטחים שאיבדה לטובת פרוסיה ופולין. ניסיון זה לא עלה יפה וכעבור שנה, בהסכם שנקרא "שלום דרזדן" אושרה בשנית חזקתה של פרוסיה על השטח שהשיגה ב"שלום ורוצלב" ב-1742.

המלחמה השלזית השלישית (1756 - 1763)
-----------------------------------

מלחמה זו הייתה חלק ממלחמה אירופאית נרחבת שנקראת "מלחמת שבע השנים". במלחמה השלזית השלישית ניסתה אוסטריה בשנית לכבוש בחזרה את שלזיה, ונסתייעה בבת-בריתה רוסיה. אך בשלב מסוים, עקב חילופי שלטון ברוסיה, משכו הרוסים את ידם מהמלחמה ונטשו את אוסטריה, כך שבסופו של דבר, השטח שקיבלה פרוסיה בשלום ורוצלב נשמר למשך 150 שנים נוספות.

חשיבות היסטורית
---------------

מלחמות שלזיה נודעת כגורם הישיר שהעלה את ממלכת פרוסיה לדרגת מעצמה. חבל שלזיה היה עשיר בגידולים חקלאיים, אוצרות טבע ועוד והעניק הכנסות אדירות לבנק הפרוסי המדיני. בנוסף לכך, המלחמות היוו הוכחה שכוחה של מלוכת הבסבורג על עבר המדינות הגרמניות באימפריה הרומית הקדושה נחלשת לאור העובדה כי מדינה צפונית גוזלת שטח מידי משטרה הישיר של וינה. נוסף על כך, הצבא הפרוסי הוכיח את עליונותו והשפעתו האדירה, בנושאי המדינה תקבל פרוסיה את התואר "כדור הנורה מתותח" בידי נפוליאון בונפרטה ולקראת מלחמת העולם הראשונה יהפוך הצבא הפרוסי שיתמזג עם שאר המדינות הגרמניות לתוך צבא הקיסרות הגרמנית לחיל היבשה החזק ביותר בעולם.

מקורות
------

* פרדריך הגדול ועלייתה של פרוסיה

קישורים חיצוניים
----------------

ויקישיתוף מדיה וקבצים בנושא **המלחמות השלזיות** בוויקישיתוף
* המלחמות השלזיות, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4052685-9

 |
פירוש נוסף ערך זה עוסק באגודה לקידום השפה הצרפתית. אם התכוונתם לאקדמיה למחקר מדעי, ראו האקדמיה הצרפתית למדעים.

הקרדינל רישלייה, מייסד האקדמיה הצרפתית
**האקדמיה הצרפתית** (בצרפתית: **Académie française**) היא אגודה מדעית שנוסדה בשנת 1635 בצרפת, ומטרתה קידום ענייני השפה הצרפתית.

היסטוריה של האקדמיה הצרפתית
---------------------------

בתחילה הייתה האקדמיה הצרפתית חוג בלתי רשמי שבו התנהלו שיחות בנושאים הקשורים בשפה הצרפתית. הקרדינל רישלייה, השר הראשי של המלך לואי השלושה עשר, לקח חוג זה תחת חסותו. ב-22 בפברואר 1635, בהתאם לבקשתו של רישלייה, חתם המלך על מסמך רשמי שהיווה את הבסיס המשפטי לקיומה של האקדמיה והעניק לה מעמד של מונופול. מסמך זה נרשם על ידי הפרלמנט של פריז כהוראה מלכותית ב-10 ביולי 1637. תפקידה העיקרי של האקדמיה, כפי שנקבע במסמך הרשמי של ייסודה, היה לתכן את השפה הצרפתית, לקבוע כללים לשימוש בה, ולעשותה מובנת לכל הצרפתים ולכל דוברי השפה הצרפתית. ברוח זו החלה האקדמיה לערוך את "מילון האקדמיה הצרפתית". המהדורה הראשונה של המילון הופיעה ב-1694, והמהדורה האחרונה (לעת עתה) - ב-1992. בסך הכול יצאו לאור שמונה מהדורות, והמהדורה התשיעית נמצאת בשלבי עריכה.

בתקופת המהפכה הצרפתית ביטלה האספה הלאומית את כל האקדמיות המלכותיות, כולל האקדמיה הצרפתית. ב-1792 נאסר עליה לבחור חברים חדשים במקום אלה שנפטרו. ב-1795 חודשו פעולותיה במסגרת המכון של צרפת שנוסד אז. נפוליאון בונפרטה, בתפקידו כקונסול ראשון, החליט להחיות מחדש את האקדמיות המלכותיות. האקדמיה הצרפתית המשיכה ליהנות מחסותם של כל המלכים, הקיסרים והנשיאים הצרפתיים עד היום.

פעולות האקדמיה הצרפתית
----------------------

האקדמיה פועלת לשמור על איכותה של השפה ולעקוב אחר התפתחותה. היא מוסמכת לקבל החלטות בתחומי הדקדוק, הכתיב והספרות בשפה הצרפתית, אם כי החלטות אלה הן בגדר המלצה שאינה מחייבת את הציבור ואת הממשלה. האקדמיה מוסמכת להעניק פרסים בשטחים הבאים: ספרות, שירה, תיאטרון, קולנוע, היסטוריה ותרגום. היא מעניקה כשישים פרסים מדי שנה, שהחשוב שבהם הוא פרס הפרנקופוניה (הפרס הגדול של כל הארצות הדוברות צרפתית).

האקדמיה מורכבת מארבעים חברים הנבחרים על ידי החברים עצמם. (החברים הראשונים התמנו על ידי רישלייה). הם נבחרים לכל חייהם, אך קיימת אפשרות לסיים את חברותם בגלל התנהגות לא נאותה. כך הודחו לאחר מלחמת העולם השנייה החברים שארל מוראס, אנרי פיליפ פטן, אבל בונאר, ואבל הרמן בשל קשריהם לממשלת וישי. מאז היווסדה שימשו באקדמיה כ־700 חברים ובהם: משוררים, סופרים, מחזאים, פילוסופים, רופאים, מדענים, מבקרי אמנות, אנשי צבא, מדינאים ואנשי כנסייה. כאשר מתפנה מקום באקדמיה על המועמדים להציע את מועמדותם, אך גם חברי האקדמיה רשאים להציע מועמד. המועמד מתקבל כחבר ברוב קולות. אם אין מועמד שזכה ברוב הקולות, על הבחירה להתקיים במועד מאוחר יותר.

קישורים חיצוניים
----------------

ויקישיתוף מדיה וקבצים בנושא **האקדמיה הצרפתית** בוויקישיתוף
* 

* אתר האינטרנט הרשמי של האקדמיה הצרפתית (בצרפתית)
* האקדמיה הצרפתית, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257296705171
* BIBSYS: 90576251
* BNE: XX143578
* BnF: cb11872851q (data)
* CiNii: DA02016996
* GND: 1022924-3
* ICCU: IEIV013678
* ISNI: 0000 0001 2108 3851
* LCCN: n50052672
* MusicBrainz: 91de43ec-091f-48eb-938c-8bf2b6fda270
* NKC: kn20040112004
* NLA: 36513562
* NLG: 114669
* RERO: 02-A000003258
* SELIBR: 256373
* SUDOC: 027259056
* ULAN: 500310041
* VcBA: 494/7388
* VIAF: 126246242
* WorldCat: lccn-n50052672

 |
**משרד ההגנה** (בצרפתית: **Ministère de la Défense**, בהולנדית: **Ministerie van Landsverdediging**), שכונה בעבר **משרד המלחמה** ו**משרד ההגנה הלאומי**, הוא המשרד הבלגי האחראי על ההגנה הלאומית ועל הצבא הבלגי. בראש המשרד עומד שר הביטחון של בלגיה. שרת ההגנה הנוכחית היא לודיווין דדונדר.

משרד ההגנה מאורגן בכמה מחלקות מטה ומנהלות כלליות. צבא בלגיה כפוף לעוזר הרמטכ"ל (ACOS), למבצע והדרכה, העומד בראש מחלקת המטה לתפעול והדרכה.

מחלקה נוספת במשרד היא מחלקת המטה למודיעין וביטחון. מחלקת מטה זו מכונה גם שירות המודיעין והביטחון הכללי והיא אחראית על המודיעין הצבאי.

ראו גם
------

* הכוחות המזוינים של בלגיה
* דיפלומטיה צבאית

קישורים חיצוניים
----------------

* אתר האינטרנט הרשמי של משרד ההגנה
* משרד ההגנה, ברשת החברתית פייסבוק

* משרד ההגנה, ברשת החברתית טוויטר

* משרד ההגנה, ברשת החברתית אינסטגרם

* משרד ההגנה, ברשת החברתית LinkedIn

* משרד ההגנה, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007459077505171
* ISNI: 0000 0004 0645 0643
* LCCN: n82165749
* VIAF: 123670668
* WorldCat: lccn-n82165749

 |
**מזקקת אובודה** (בהונגרית: **Óbudai Szeszgyár**) לשעבר "מפעל הכהל והסוכר של וילמוש לייפציגר בע"מ" בבעלות יהודית (בהונגרית: **Leipziger Vilmos Szesz- és Cukorgyára Rt**) כיום מתקן תעשייתי סגור והרוס בבודפשט הונגריה ברובע 3 אובודה.

היסטוריה
--------

ברובע השלישי של בודפשט, ברחוב שורומפו 1 מתחם הבניין, שנרשם תחת מספר 1, ממוקם על שטח גדול שמשתרע בין שלושה רחובות ושפת הדנובה. המפעל הוקם בשנת 1879, ובשמו הראשון נקרא "חברת זיקוק הכהל הראשונה של אובודה בע"מ". בהמשך שונה שמו ל"מפעל הכהל והסוכר של וילמוש לייפציגר בע"מ", בנוסף לייצור משקאות חריפים לצריכה ייצר המפעל גם אתנול תעשייתי ומזון, וכן התמחה בייצור סוכר וחומץ. לאחר מלחמת העולם השנייה הולאם המפעל ובשנות ה-90 של המאה ה-20 הופרט והופעל על ידי "מפעל תעשיות מזון בוסס" (BUSZESZ Élelmiszeripari Zrt). 

בסוף העשור הראשון של המאה ה-21 בוסס מכרה את שטח הקרקע הגדול של המפעל, שגרר דיון ציבורי לגבי גורל השטח. אף על פי שכמה מבנייני המפעל זכו להגנה ולשימור של מועצת הרובע בשנת 2013, תוך התעלמות מכך פורק כל המפעל פיזית בשנת 2017, למעט ארובת הלבנים והאולם המרכזי.

גלריית תמונות
-------------

תמונות של המפעל:

* 
* 
* 
* 
* 
* 
* 
*

לקריאה נוספת
------------

* https://welovebudapest.com/2017/10/04/something-keszul-az-obudaai-duna-parton-megneztuk-az-égontott-szeszgyar-teruletet/
* נעמי ניפשי: היסטוריה של אובודה, מהדורת מוזיאון אובודה, בודפשט, 2020, מסת"ב 978-615-6096-00-5, 431-436
* לקסיקון בודפשט. 1993 מסת"ב 963-05-6409-2

קישורים חיצוניים
----------------

ויקישיתוף מדיה וקבצים בנושא **מזקקת אובודה** בוויקישיתוף
*

הערות שוליים
------------

1. ↑  Google Maps, Google Maps
**האקדמיה להצפנה של רוסיה** רשמית **האקדמיה לקריפטוגרפיה של הפדרציה הרוסית** (ברוסית: **Акаде́мия криптогра́фии Росси́йской Федера́ции**), היא מוסד להשכלה גבוהה מדעי פדרלי, שנוסד ב־5 ביוני 1992 על פי צו נשיא הפדרציה הרוסית "לביצוע מחקר יישומי בסיסי וחשוב ביותר ליצירת אמצעים מודרניים לאבטחת מידע ולפתור בעיות דחופות של מודיעין אותות"; האקדמיה פועלת תחת שירות הביטחון הפדרלי של הפדרציה הרוסית מאז 2003. קודם לכן פעלה בחסות הסוכנות הפדרלית למידע ותקשורת ממשלתית.

מידע כללי
---------

המשימה העיקרית של האקדמיה לקריפטוגרפיה של הפדרציה הרוסית היא לבצע מחקר בתחום בעיות מדעיות וטכניות של אבטחת מידע והגנה על משאבי מידע במערכות טלקומוניקציה של הרשויות. בראשית הקמתה של האקדמיה כמוסד מדעי המבטיח תיאום מחקר ופתרון הבעיות עתירות המדע והיסודיות ביותר של הקריפטוגרפיה, היה הדוקטור למדעים טכניים, פרופסור, קולונל כללי ניקולאי ניקולאביץ' אנדרייב, בשנים 1992–1998 לנשיא האקדמיה הראשון. האקדמיה מעסיקה 29 חברים מלאים ויותר מ-30 חברים מקבילים: מדענים רוסים בולטים, בקריפטוגרפיה ותחומים קשורים של מדע וטכנולוגיה. כדי לפתור בעיות מדעיות, האקדמיה, בהשתתפות האקדמיה הרוסית למדעים, מאגדת את המאמצים של מדענים מובילים מארגוני מדינה שונים הקשורים לפיתוח ויצירה של אמצעי אבטחת מידע, משאבי מידע, טלקומוניקציה ותקשורת מיוחדת, כמו גם טכנולוגיות מידע מודרניות. העבודה המדעית באקדמיה מתבצעת על ידי ועדות. כל ועדה נוצרת כדי לפתור בעיית יעד ספציפית ומורכבת מ־20–25 אנשים. כ-20 ועדות כאלה נוצרות מדי שנה.

אקדמיית שירות הביטחון הפדרלי של רוסיה, האקדמיה לקריפטוגרפיה של רוסיה, האיגוד החינוכי והמתודולוגי של מוסדות חינוך גבוהים ברוסיה לחינוך בתחום אבטחת מידע (UMO IS) מקיימים אולימפיאדות על בסיס ארגונים חינוכיים. תיאום התמיכה הארגונית של האולימפיאדה מתבצע על ידי אקדמיית שירות הביטחון הפדרלי של רוסיה.

קישורים חיצוניים
----------------

* אתר האינטרנט הרשמי של האקדמיה להצפנה של רוסיה
* RIA Novosti: "האקדמיה לקריפטוגרפיה של הפדרציה הרוסית חוגגת 10 שנים"
* האתר הרשמי של מפלגת רוסיה המאוחדת : "פוטין שלח ברכות לצוות האקדמיה לקריפטוגרפיה"
* ברכותיו של ולדימיר פוטין לרגל יום השנה העשרים להקמת האקדמיה הרוסית לקריפטוגרפיה
* ברכות מסגן הנשיא של האקדמיה לקריפטוגרפיה של הפדרציה הרוסית ולדימיר ניקולאייביץ' סצ'קוב למשתתפי האולימפיאדה הבין-אזורית לתלמידי בתי ספר במתמטיקה וקריפטוגרפיה
* רשימת אישים באתר הפורטל המתמטי הכל-רוסי.
* פרסומי האקדמיה באתר eLIBRARY.ru
* תקנות על האולימפיאדה הבין-אזורית לתלמידי בתי ספר במתמטיקה וקריפטוגרפיה (משרד החינוך והמדע של רוסיה)
* "על השכר של חברי הנשיאות של האקדמיה לקריפטוגרפיה של הפדרציה הרוסית"

הערות שוליים
------------

1. ↑  «Положение о Федеральной службе безопасности Российской Федерации» (п.6)
2. ↑  "«Превращение криптологии в фундаментальную науку. Н. Н. Андреев: путь от инженера до президента Академии криптографии РФ»". אורכב מ-המקור ב-2017-08-11. נבדק ב-2017-07-23.
**משרד הדואר והטלגרף של האימפריה הרוסית** (ברוסית: **Министе́рство почт и телегра́фов Росси́йской импе́рии**) היה המוסד הממלכתי המרכזי באימפריה הרוסית, שניהל את הדואר והטלגרף. הוא התקיים בשנים 1865–1881 (עם הפסקה). המשרד המרכזי היה ממוקם בסנקט פטרבורג, ברחוב פוצ'טאמסקאיה, 7, בבניין ארמון הקנצלר בזבורודקו.

בניין המוזיאון המרכזי לתקשורת, בו שכן בעבר משרד הדואר והטלגרף

היסטוריה
--------

המשרד הוקם ב-15 (27) יוני 1865 על ידי הפרדת מחלקת הדואר ומחלקת הטלגרף של משרד הפנים ב-9 (21) במרץ 1868. המשרד פורק ושוב הפך לחלק ממשרד הפנים כמחלקת הדואר והטלגרף.

ב-6 (18) באוגוסט 1880 המשרד הוקם מחדש והורכב ממחלקת דואר, מחלקת טלגרף, לשכות ומועצת המשרד (ובה מנהלים וסגני מנהלי מחלקות). ב-16 (28) במרץ 1881 המשרד פורק ושוב הוכפף למשרד הפנים כמחלקה, אך ב-22 (3 ביוני) 1884 הוקם מתוכו המינהל הראשי לדואר וטלגרף.

המשרד הוקם שוב ב-5 במאי 1917 (הפעם כמשרד הדואר והטלגרף של ממשלת רוסיה) וב-25 אוקטובר על בסיסו, הוקם הקומיסריון העממי לדואר וטלגרף.

שרים
----

במהלך קיומו של המשרד עמדו בראשו:

* איוואן טולסטוי (1865–1867),
* אלכסנדר טימאשב (1867–1868),
* לב מאקוב (1880–1881).

מוזיאון
-------

מאז 11 בספטמבר 1872 שוכן בבניין המשרד, מוזיאון הטלגרף, בשנים 1884–1919 נקרא מוזיאון הדואר והטלגרף, מאז 1924 - מוזיאון התקשורת העממית ומאז 1945, נקרא בשם מוזיאון התקשורת המרכזי.

ראו גם
------

* דואר רוסיה
* לשכת הדואר (רוסיה)
* המשרד לפיתוח דיגיטלי, תקשורת ותקשורת ההמונים של רוסיה

קישורים חיצוניים
----------------

ויקישיתוף מדיה וקבצים בנושא **משרד הדואר והטלגרף** בוויקישיתוף

הערות שוליים
------------

1. 1 2  Лосич Н. И. "Дворец канцлера Безбородко". *О музее*. Государственное учреждение Центральный музей связи имени А. С. Попова. אורכב מ-המקור ב-2012-02-25. נבדק ב-2010-03-16.
נוף בפארק
**הפארק הלאומי W** (בצרפתית: **Parc national du W**) הוא שמם של שלושה פארקים לאומיים השוכנים במשולש הגבולות של ניז'ר, בנין ובורקינה פאסו ששטחם הכולל הוא 10,182.8 קמ"ר. סביב הפארק משתרעים אזורי שימור מסוגים שונים. הפארק זכה לשמו בשל פיתולי הנהר ניז'ר בגבולו המערבי, שקטע מהם הוא בצורת האות "W". חלקו של הפארק, בשטח של 2,200 קילומטרים רבועים בתחומי מדינת ניז'ר הוכרז כאתר מורשת עולמית בשנת 1996. ב-2017 ההכרזה הורחבה גם לפארק הלאומי ארלי בבורקינה פאסו ולפארק הלאומי פנג'ארי בבנין, כך שמאז האתר כולל את כל קומפלקס הפארקים הלאומיים W-ארלי-פנג'ארי.

גאוגרפיה
--------

הפארק משתרע על הגדה הימנית של נהר ניז'ר ומערבה ממנה, ושטחו מישורי ונע בין גבהים של 200 עד 420 מטר מעל גובה פני הים. הוא נמצא בקו התפר שבין הסוואנה הסודאנו-גינאית, האזור הסודאני והסאהל, ורוב שטחו מכוסה באדמה בלתי פורייה בה גדלים שיחים האופייניים לסוואנה. בחלקו של הפארק הסמוך לנהר ניז'ר משתרע אזור ביוטי עצמאי הנהנה משפע מים ומאיכות אדמה טובה יחסית.

האקלים בפארק הוא טרופי ומתאפיין בחורף חמים ויבש מנובמבר עד אפריל, ובקיץ חם מאוד עם עונת מונסון גשומה.

החי והצומח
----------

החי כולל יותר מ-70 מיני יונקים, כ-350 מיני עופות, וכן זוחלים ודגים אופייניים לנהר ניז'ר. על היונקים נמנים חזיר היבלות המצוי, אריות, הסרוואל, נמרים, 2,350 פרטים של היפופוטם, 1,250 פילים, הברדלס, הקרקל, הבבון, השנבוב, בובאל מערבי, אוריבי, צבי אדום חזית, והתאו האפריקני.

בעבר היה מצבם של בעלי החיים בתחומי פארק W בניז'ר טוב מאלה שבמדינות השכנות, אשר היו חשופות לאיומים בדמות מרעה יתר וציד בלתי חוקי. ההסכם הבינלאומי ללוחמה בציד הבלתי חוקי (Accord transfrontaher de lutte contre le braconnage) לא נאכף כדבעי בבנין ובבורקינה פאסו במשך שנים רבות, וזאת אף על פי שמדינות אלה זכו לתמיכה כספית בינלאומית בהיקף רחב מזה שזכתה לו ניז'ר. עם זאת, לאחר מגעים ממושכים הוכרז האזור כולו כשמורה ביוספרית אחת בשנת 2002, ושלוש המדינות פועלות בשיתוף פעולה ושוקלות הקמת מנגנון ניהול משותף. ואולם בעיות מרעה היתר, הציד הבלתי חוקי והפיכת שטחי פרא לשטחים חקלאיים נותרו בעינן.

בסוואנה שבתחומי הפארק נסקרו סך הכל 454 מיני צמחים, ובין אלה שני מיני סחלביים אנדמיים למקום. הצומח ערוך בשישה אזורים שונים הכוללים סוואנת שיחים, סוואנת עצים, סוואנת עצים עונתית לאורך נהרות אכזב, חורש סוואנה חצי עונתי, חורש ירוק-עד וצמחייה זמנית במישורי ההצפה לאורך נהר הניז'ר.

נוכחות אנושית
-------------

נוכחות אנושית באזור החלה לפני כ-200,000 שנים. כיום חיים בתחומי הפארק ובסביבתו כ-410,000 איש, המשתייכים לעשר קבוצות אתניות שונות ומתגוררים ב-1,050 כפרים.

קישורים חיצוניים
----------------

ויקישיתוף מדיה וקבצים בנושא **הפארק הלאומי W** בוויקישיתוף
* האזור הביוספרי של פארק W

נהר מקורו סמוך למשולש הגבולות
פילים בנהר ניז'ר

| Flag of NigerFlag of Niger סמל אונסק"וסמל אונסק"ו אתרי מורשת עולמית בניז'ר |
| --- |
| 

|  |
| --- |
| קומפלקס הפארקים הלאומיים W-ארלי-פנג'ארי (עם בנין ובורקינה פאסו) • שמורות הטבע של אייר וטנרה • המרכז ההיסטורי באגדז |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb146136699 (data)
* VIAF: 137518506
* WorldCat: viaf-137518506

 |
מידור פנימי בתוך מארז המחשב לשיפור הבידוד האקוסטי, לצד מאווררים גדולים מהרגיל וגופי קירור גדולים מהרגיל
**מחשב שקט** הוא מחשב אישי שהפעלתו מפיקה, באופן משמעותי, פחות רעש מהמקובל. הגדרת מחשב כמחשב שקט היא הגדרה סובייקטיבית. אולם, הוצע להגבילה בתקן הקובע כי מחשב כזה אינו יכול להפיק רעש של יותר מ-30dB‏.

מחשב שקט טיפוסי מכיל אמצעי קירור שקטים, כגון מאווררים חזקים, חריצי אוורור רחבים המאפשרים למאווררים לפעול במאמץ קטן וגופי קירור גדולים המאפשרים לצמצם בעבודת המאווררים. הוא מכיל גם מחיצות מידור פנימיות, בתוך מארז המחשב המבודדות אקוסטית חלקים רועשים של המחשב, שאינם דורשים אוורור רב, משאר המחשב, המאוורר היטב. חלקים כאלה הם הכונן הקשיח וכונן הדיסקים. מעבר לזאת, רגליות המחשב עשוי להיות מצוידות בבולמי זעזועים או בריפוד המפחית את מעבר גלי הקול ממוצק למוצק.

מחשב שקט עשוי לשמש לפעילויות הדורשות עבודה שקטה, כגון צפייה בקולנוע ביתי או עריכת וידאו, לעבודה במקום בו יש להיות בשקט כגון עבודת שרת ביתי או משרדי, לעבודה במשך הלילה בחדר שינה או לעבודה בספרייה. מחשב כזה יכול לשמש גם אנשים שרגישים לרעש באופן קיצוני, כמו אנשים עם לקות קשב, ריכוז והיפראקטיביות או אנשים עם ויסות חושי פגום.

הערות שוליים
------------

1. ↑  What is a "Silent" Computer?
2. ↑  Fundamentals - Designing a quiet PC
**מדליית השירות באנטארקטיקה** (ASM) הוקמה על ידי הקונגרס של ארצות הברית ב-7 ביולי 1960, במסגרת חוק ציבורי 600 של הקונגרס ה-86. המדליה נועדה לשמש כפרס צבאי אשר יחליף מספר פרסי הנצחה שהונפקו עבור משלחות קודמות לאנטארקטיקה מ-1928 עד 1941.

עם יצירת מדליית השירות של אנטארקטיקה, הוכרזו מדליות ההנצחה הבאות כמיושנות; מדליית משלחת בירד לאנטארקטיקה, מדליית משלחת בירד השנייה לאנטארקטיקה, מדליית משלחת אנטארקטיקה של ארצות הברית.

מדליית השירות של אנטארקטיקה נחשבת לפרס של הכוחות המזוינים של ארצות הברית, שהונפקה על שם משרד ההגנה של ארצות הברית, והיא מורשית לענידה על מדים פעילים. המדליה עשויה להיות מוענקת גם לאזרחי ארצות הברית ולאזרחים של מדינות זרות המשתתפים במשלחת לאנטארקטיקה של ארצות הברית ביבשת בהזמנת סוכנות אמריקאית משתתפת.

המקבילות הארקטיות של מדליית השירות של אנטארקטיקה הן ה-Army Arctic Tab,‏ Navy Arctic Service Ribbon, מדליית השירות הארקטי של משמר החופים וסרט שירות הסיור הקצר של חיל האוויר בחו"ל עם מכשיר ארקטי "A".

הישראלית היחידה שזכתה עד כה במדלית השירות באנטארקטיקה היא הגר לנדסמן-פלס.

קריטריונים
----------

כדי לזכות למדליית השירות של אנטארקטיקה, הצוות חייב להתאמן או לשרת עשרה ימים כשהם מוצבים ביבשת האנטארקטיקה, או על סיפונו של כלי שיט במימי אנטארקטיקה, המוגדרים מדרום לקו הרוחב 60. צוותי טיסה המבצעים משימות הובלה לאנטארקטיקה זכאים ליום שירות אחד עבור כל משימת טיסה שבוצעה בתוך פרק זמן של 24 שעות. אזרחים העובדים במתקן מחקר או על ספינת מחקר זכאים לקבל גם את מדליית השירות של אנטארקטיקה דרך הקרן הלאומית למדע, בתנאי שהם יישארו גם מדרום לקו הרוחב של 60 מעלות לתקופה מצטברת של 10 ימים, או 30 ימים אם לפני 10 באוקטובר 2008.

מראה המדליה
-----------

הפרס מוענק כמדליית ארד, בקוטר של 1+1⁄4 אינץ'. החלק הקדמי שלה מורכב מנוף קוטבי ודמות עומדת בלבוש אנטארקטיקה הפונה לחזית בין המילים המונחות אופקית, "ANTARCTICA" משמאל לדמות ו"SERVICE" מימין לדמות.

בצד האחורי של המדליה יש הקרנה קוטבית עם קווים גאודזיים של יבשת אנטארקטיקה על פניהם המילים "אומץ", "קורבן" ו"התמסרות", כולם בתוך גבול דקורטיבי מעגלי של פינגווינים וחיות ימיות.

סרט השירות ברוחב 1+3⁄8 אינץ' ומורכב מפס שחור בגודל 3⁄16 אינץ' בכל קצה ומדורג מפס לבן במרכז לכחול חיוור, תכלת, כחול ירקרק וכחול בינוני. הרצועות החיצוניות של שחור וכחול כהה מייצגות חמישה חודשים של חושך אנטארקטי; החלק המרכזי, לפי גודלו וצבעיו – בדירוג מכחול בינוני דרך תכלת וכחול חיוור ללבן – מסמל שבעה חודשים של תאורה סולארית, וגם את זוהר השמש.

דיסקים וסוגרים למשרתי חורף
--------------------------

לאותם עובדים המבצעים שירות חורף ממושך באנטארקטיקה, מאושר דיסק "Wintered Over" המתלבש רק על הסרט של המדליה בגודל מלא. מכשיר ה"דיסק" הקטן יותר מולבש על הסרט האחיד כדי לזהות שירות זה.

התקן Wintered Over מוענק כדי לציין את מספר החורפים המשרתים ביבשת אנטארקטיקה. המכשיר מולבש כדיסק על סרט הפרס ומונפק בברונזה לשירות חורף אחד, זהב לשניים וכסף לשלושה חורפי שירות או יותר. על המדליה בגודל מלא עונדים אבזם, שהונפק באותה מידה, ועליו כתובות המילים "Wintered Over".

קישורים חיצוניים
----------------

ויקישיתוף מדיה וקבצים בנושא **מדליית השירות באנטארקטיקה** בוויקישיתוף

הערות שוליים
------------

1. ↑  Army Publishing Directorate, armypubs.army.mil
2. ↑  The USAP Portal: Science and Support in Antarctica - Antarctica Service Medals and Certificates, www.usap.gov
**דיקראוזאוריים** (שם מדעי: Dicraeosauridae) היא משפחה של דינוזאורים ארוכי צוואר הקרובים לדיפלודוקיים ולניז'רזאורוס שנמצאו בעיקר ביבשות אמריקה הדרומית ובאפריקה (שבעבר היו מאוחדות יחדיו) והסוג *Suuwassea* חי גם באמריקה הצפונית, בסוף תקופת היורה ותחילת הקרטיקון.

הם דמו לאפטוזאורוס ולדיפלודוקוס בצורתם אך היו קטנים יותר ובעלי זיזים ארוכים בעמוד השדרה והחוליות שנעו לאורך גופם. ייתכן שהיה להם מפרש לאורך הגוף ששימש לוויסות טמפרטורה או לחיזור והרשמה. אפשרות נוספת היא שהוא עזר להם להתגונן מטורפיהם. היו להם שיניים קטנות דמויי-מחטים. צוואריהם היו קצרים יותר ורוב המינים היו קטנים יותר מרוב הדיפלודוקיים.

סוגים
-----

* אמרגזאורוס (*Amargasaurus*)
* בחדזאורוס (*Bajadasaurus*)
* דיסלוקוזאורוס (*Dyslocosaurus*)
* *Suuwassea*
* *Dystrophaeus*
* ברכיוטרכלופן (*Brachytrachelopan*)
* דיקראוזאורוס (*Dicraeosaurus*)
* אמרגטיטאניס (*Amargatitanis*)

קישורים חיצוניים
----------------

ויקישיתוף מדיה וקבצים בנושא **דיקראוזאוריים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**איש לחם זנגביל** (באנגלית: **Gingerbread man**) הוא שמה של עוגייה או ביסקוויט העשויה מלחם זנגביל, ובדרך כלל מיוצר בצורת אדם, למרות שלעיתים מגיע גם בצורות אחרות, בדרך כלל בתקופות החגים בארצות הברית ואנגליה (חג המולד, האלווין, חג הפסחא ועוד).

היסטוריה
--------

לחם זנגביל הומצא לראשונה במהלך המאה ה-15, ויצירת צורות מן הבצק התחילה לראשונה במאה ה-16. התיעוד הראשון ללחם זנגביל מעוצב היה בבית המשפט של המלכה אליזבת הראשונה. צורות לחם הזנגביל אשר הביאה המלכה אליזבת היו בדמות האורחים החשובים.

בשיאי העולם
-----------

על פי ספר השיאים של גינס, איש לחם זנגביל הגדול ביותר בעולם יוצרה על ידי צוות סניף איקאה באוסלו, נורווגיה, בתאריך ה-9 בנובמבר 2009. איש לחם הזנגביל שקל 651 קילוגרמים.

בתרבות המודרנית
---------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
בסרטי שרק (זיכיון) ישנה דמות של איש לחם זנגביל שהוא מחבורתו של שרק.

איש לחם הג'ינג'ר (מבוסס על מעשיית הילדים "איש לחם הג'ינג'ר", Gingerbread Man), המכונה עקב כך "ג'ינג'י", הוא איש-עוגייה אמיץ, אשר לא מוותר לאף אויב. בסרט הראשון הוא נראה לראשונה כלוא בטירתו של הלורד פארקוואד כשהוא סובל עינויים אך לא מוכן לגלות פרטים סודיים. בסרט השני הוא משתלט על ביתו של שרק ביחד עם חבריו פינוקיו, 3 החזירונים והעכברים. בנוסף הוא אופה ביחד עם "איש המאפינס" (דמות משיר ילדים אנגלי) עוגייה גדולה שמסייעת לשרק להיכנס לארמון של פיונה ולהביס את הפיה הסנדקית. בסרט השלישי הוא מחפה על שרק כדי שהנסיך מקסים לא ידע שהוא הלך למצוא את היורש הבא.

קישורים חיצוניים
----------------

ויקישיתוף מדיה וקבצים בנושא **איש לחם זנגביל** בוויקישיתוף

הערות שוליים
------------

1. ↑  *300 Years of Kitchen Collectibles*, Linda Campbell Franklin, 4th edition [Books Americana: New York] 1998 (p. 183)
2. ↑  "A history of ginger breadman". Ferguson Plarre Bakehouses. אורכב מ-המקור ב-2013-08-07. נבדק ב-2014-01-04.
3. ↑  Donald F. Lach (2010). "Asia in the Making of Europe, Volume II: A Century of Wonder. Book 3: The Scholarly Disciplines, Volume 2". p. 442. University of Chicago Press
4. ↑  "Largest gingerbread man". *Guinness Book of Records website*. נבדק ב-24 בדצמבר 2014. `{{cite web}}`:  (עזרה)
5. ↑  Sands, Ali (24 בדצמבר 2013). "Gingerbread House Takeover". *Tailgate Fan*. אורכב מ-המקור ב-2016-04-19. נבדק ב-24 בדצמבר 2014. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537446205171
* LCCN: sh2003001245

 |
**מארב טק"א** הוא הצבה של סוללת טילי קרקע אוויר או חלק ממנה כמארב במיקום זמני במטרה ליירט מטוסי אויב שצפויים לחלוף בנתיב סמוך תוך ניצול הפתעה לטייס.

פריסת קבע של סוללות טילי קרקע אוויר
-----------------------------------

סוללות טילי הקרקע הם מכלולים מורכבים שבהם בדרך כלל מרכז שליטה ופיקוד, מכ"מי גילוי, משגרים, טילים, אמצעים מכניים להחלפת טילים ומערך טכני ולוגיסטי תומך. מורכבות המכלולים, גודלם הפיזי ופגיעותם להתקפה יבשתית או אווירית מחייבות הצבתן בבסיסי קבע. בבסיס הקבע מבנים קשיחים ומחפורות להגנה על חלקי המערכות, תותחי נ"מ כנגד תקיפת מטוסים מנמיכי טוס וכן מערך תמיכה שוטפת בצרכים הטכניים המיוחדים הדרושים לתחזוקתה המורכבת.
מיקום בסיסי הקבע בשילוב מעטפת היירוט של הטילים יוצר "מפת כיסוי אזורית" של מערך הטק"א (המכונה בשם אמ"ט - אזור מוכה טילים). מפת הכיסוי שימושית בעת תכנון נתיבי טיסות בגיחות מבצעיות לשטח מדינת אויב או בסיורי שגרה בקרבת גבולות המדינה.

טקטיקה של "דילוג" סוללה לאתר חלופי זמני משנה את מפת הכיסוי וחושפת מטוסי אויב לירי טילים. מנגד, כרוך דילוג של סוללה בהנעה של כלים כבדים, להשבתה של הסוללה עד לפריסתה לאתר הזמני ובחזרה לאתר הקבע וחושפת אותה לסיכון אם מיקומה החדש יתגלה על ידי האויב.

מאפיינים טקטיים של מארבי טק"א
-----------------------------

למארבי טק"א מאפיינים שנועדו להגדיל את סיכויי הפלת מטוסי האויב ולהגדיל שרידותו כדלקמן:

1. בדרך כלל ידלגו סוללות לטווח יירוט בינוני שהן ניידות מצד אחד ובעלות טווח יירוט משמעותי.
2. ידלג חלק קטן והכרחי של הסוללה בלבד (מרכז השליטה והבקרה, ומשגר אחד או משגרים בודדים וכוחות טכניים הכרחיים). זאת במטרה לצמצם סיכויי חשיפה, צימצום בסיכון לחלקי סוללה מסוימים וחסכון במאמץ לוגיסטי.
3. הדילוג והפריסה נעשים בשעות הלילה במטרה לצמצם את סיכויי הגילוי של המארב והקטנת אי כשירותה בשעות היום.
4. בזמן הדילוג ולאחר התמקמות המארב, נשמרת דממת אלחוט ונמנע השימוש במכ"ם הגילוי עד להתראת הבקרה האווירית בדבר חדירת מטוסי אויב לתחום היירוט.
5. באתר הזמני מוסווים רכיבי הסוללה באופן שיקשה על איתורם בתצלומי אוויר, בין צמחייה, לצד מבנים ואף מתחת לענפי עצים.
6. לאחר ירי טיל או לאחר חשיפה אחרת יחזרו בדרך כלל רכיבי הסוללה אל אתר הקבע.

אמצעים לאיתור מארב טק"א
-----------------------

איתור מארבי טק"א יכול להיעשות במספר אמצעים:

* פענוח תצלומי אוויר
* איכון שידורי מכ"ם (אם המארב מפעיל את המכ"מים שברשותו)
* איכון שידורי קשר אלחוטי של הכוחות במארב